
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 43 


ΑΠΟΦΑΣΕΙ Σ 

Αριθμ. οικ: 45 /5200Π06Α 

Τιμολόγιο για εργασίες επισκευής βλαβών σε πυρόπλη¬ 
κτα κτίρια, για τον υπολογισμό της δαπάνης και των 
αντιστοίχων παροχών για την αποκατάσταση των 
ζημιών από τις πυρκαγιές του Αυγούστου 2006 σε 
περιοχές του Νομού Χαλκιδικής. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων», που κυρώθηκε με το 
ν. 867/1979 (ΦΕΚ Α' 24). 

2. Τις διατάξεις του ν. 1190/1981 (ΦΕΚ 203/Α/30.7.1981), 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας “περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων” όπως αυτή τροποποιήθηκε 
και συμπληρώθηκε με το άρθρο 1, παρ. 42 και 43 του 
ν.2412/1996 «Μεταφορά αρμοδιοτήτων από το Υπουργι¬ 
κό Συμβούλιο σε άλλα Κυβερνητικά όργανα και άλλες 
διατάξεις» (ΦΕΚ 123/Α/17.6.1996). 

3. Την υπ’ αριθμ. 6257/Α32/13.10.2006 (Φ.Ε.Κ.1604/ 
Β/1.11.2006) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από τις πυρκαγιές του Αυγούστου 
του 2006 σε περιοχές του Νομού Χαλκιδικής». 

4. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

5. Την υπ’ αριθμ. οικ/3828/ΤΣΕΠ 31.1/8.11.1995 απόφαση, 
για την «Αναδιάρθρωση Υπηρεσιών της Υ.Α.Σ.». 

6. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αναπλ. Υπουρ¬ 
γού ΠΕ.ΧΩ.ΔΈ, «περί εξαιρέσεως διοικητικών πράξεων 
ή εγγράφων από τον κανόνα των τριών υπογραφών». 

7. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό» («Κ. 
Π.Ο.Ε.Κ.Β.Σ.»), που εκδόθηκε από το τ. Υπουργείο Δημο¬ 
σίων Έργων, στη Θεσσαλονίκη, στις 5.8.1978. 

8. Το «Αναλυτικόν Τιμολόγιον Οικοδομικών Εργα¬ 
σιών» («Α.Τ.Ο.Ε.») που εγκρίθηκε με την απόφαση 
Ε7/1253/155/16.1.1976 του Υπουργού τ. Δημ. Έργων, όπως 
τροποποιήθηκε και ισχύει σήμερα. 

9. Το π.δ. 121/2004 (ΦΕΚ84/Α/10.3.2004) για το διορισμό 
των Υπουργών και Υφυπουργών. 

10. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Νομού Χαλ¬ 
κιδικής από τις πυρκαγιές του Αυγούστου 2006, απο¬ 
φασίζουμε: 

Εγκρίνουμε τιμολόγιο για εργασίες επισκευής ζημιών 
σε πυρόπληκτα κτίρια, από τις πυρκαγιές του Αυγού¬ 
στου 2006 σε περιοχές του Νομού Χαλκιδικής. 

ΤΙΜΟΛΟΓΙΟ ΓΙΑ ΕΡΓΑΣΙΕΣ ΕΠΙΣΚΕΥΗΣ ΒΛΑΒΩΝ 
ΑΠΟ ΠΥΡΚΑΓΙΕΣ 

ΓΕΝΙΚΟΙ ΟΡΟΙ 

Το τιμολόγιο εφαρμόζεται υποχρεωτικά για τη σύντα¬ 
ξη των σχετικών προϋπολογισμών στις μελέτες επισκευ¬ 
ής πυρόπληκτων οικοδομών και με βάση αυτό γίνεται 
ο έλεγχος από την αρμόδια Υπηρεσία. 

Δεν έχει εφαρμογή στη σύνταξη προϋπολογισμών Δη¬ 
μοσίων Έργων ούτε στη σύνταξη νέων τιμών, σύμφωνα 
με το ν.1418/1984 και τα εκτελεστικά του π.δ. 

Όλες οι τιμές μονάδας του τιμολογίου αναφέρονται 
σε πλήρως περαιωμένες εργασίες και περιλαμβάνουν 
τις δαπάνες: 

α) Για εργασία, μαζί με τις εισφορές σε ασφαλιστικά 
κλπ. ταμεία (Ι.Κ.Α., επικουρικά κλπ.) και το ΦΠΑ. 

β) Γ ια προμήθεια και μεταφορά, στον τόπο του έρ¬ 
γου, όλων των υλικών (και αυτών που δεν ενσωματώ¬ 
νονται). 

γ) Γ ια προεργασίες (αποξηλώσεις, καθαιρέσεις, καθα¬ 
ρισμοί κλπ.), βοηθητικές εργασίες (αντιστηρίξεις, υπο¬ 
στυλώσεις, ικριώματα, ξυλότυποι ή σιδηρότυποι κλπ.), 
πρόσθετες ή επακόλουθες εργασίες (αποκατάσταση 
κατασκευών, που θίγονται για να εκτελεστούν οι κύριες 
εργασίες, όπως επιχρίσματα, χρωματισμοί, επικαλύψεις, 
προσαρμογές με στοιχεία που δεν κατεδαφίστηκαν 
κλπ.), εργασίες για να προστατευθούν οικοδομικά ή 
άλλα στοιχεία, από φθορές ή ζημιές που είναι πιθανό 
να προκληθούν από τις εργασίες που εκτελούνται (κά¬ 
λυψη κλπ.), ή, στην περίπτωση που δεν αποφευχθούν 
οι ζημιές για να αποκατασταθούν αυτές εκτός από τις 
εργασίες που αναφέρεται ρητά ότι κοστολογούνται με 
άλλα άρθρα του παρόντος τιμολογίου. 

δ) Την αμοιβή μελέτης και επίβλεψης των εργασιών 
αποκατάστασης. 

ε) Για απομείωση και φθορά των υλικών και εργαλείων 
ή μηχανημάτων, καθώς και τις ημεραργίες τους, από 
βλάβη ή για συντήρησή τους. 

στ) Τα γενικά έξοδα και το εργολαβικό όφελος και 
γενικά κάθε εργασία, που είναι απαραίτητη για την έντε¬ 
χνη και ασφαλή ολοκλήρωση της εργασίας σύμφωνα 
με τους κανόνες της τέχνης και της επιστήμης και τις 
τοπικές και άλλες ειδικές συνθήκες, έστω και αν δεν 
αναφέρονται στην περιγραφή. 

Οι εργασίες που τιμολογούνται με το τιμολόγιο αυτό, 
εκτελούνται, όπως αναλυτικά περιγράφεται στο τεύχος 
«Κατευθυντήριες Προδιαγραφές και Οδηγίες για Επι¬ 
σκευή Κτιρίων με Βλάβες από Σεισμό» του Υπουργείου 
Δημοσίων'Εργων (το οποίο συνοπτικά αναφέρεται σαν 
«Κ.Π.Ο.Ε.Κ.Β.Σ.», με δόκιμα υλικά και σύμφωνα με τις ει¬ 
δικές προδιαγραφές που αναφέρονται στα κεφάλαια 2 
και 3 του τεύχους αυτού και εφαρμόζονται μόνο για να 
καθοριστεί το ύψος του δανείου. 

ζ) Οι ζημιές, που προτείνονται για επισκευή και εγκρί- 
νονται, θα πρέπει απαραιτήτως να προέρχονται από 
πυρκαγιές και όχι από εγκατάλειψη ή παλαιότητα, ακό¬ 
μη και στην περίπτωση παραδοσιακών ή διατηρητέων 
κτιρίων. 

Κατά την ανακατασκευή στοιχείων και εφόσον γίνει 
αλλαγή στη χρησιμοποίηση των υλικών, θα τιμολογείται 
η ανακατασκευή με τα νέα υλικά μόνο εάν το κόστος 
τους είναι μικρότερο από το κόστος των παλαιών. 

ΤΙΜΕΣ ΕΦΑΡΜΟΓΗΣ 
Α' ΧΩΜΑΤΟΥΡΓΙΚΑ 

Αρθρο 1 

Γ ια ένα κυβικό μέτρο εκσκαφή σε οποιοδήποτε βά¬ 
θος 

α. Με το χέρι ΔΕΚΑΕΞΙ ΕΥΡΩ (16 €) 

β. Με μηχανήματα ΕΞΙ ΕΥΡΩ (6 €) 

Στην τιμή αυτή περιλαμβάνονται όλες οι δαπάνες απο¬ 
ξήλωσης των δαπέδων, αντιστήριξης παρειών, αποκο¬ 
μιδής πλεοναζόντων υλικών κλπ. 

Η τιμή ισχύει και για τμηματικές εκσκαφές ή υπο- 
θεμελιώσεις και η μέτρηση γίνεται με τις ελάχιστες 
απαιτούμενες διαστάσεις και κατακόρυφες παρειές των 
εκσκαφών. 

Αρθρο 2 

Γ ια ένα κυβικό μέτρο επιχωμάτωση 
α. Με το χέρι ΕΠΤΑ ΕΥΡΩ (7 €) 
β. Με μηχανήματα ΠΕΝΤΕ ΕΥΡΩ (5 €) 

Στην τιμή περιλαμβάνονται όλες οι δαπάνες διαλογής, 
διάστρωσης, διαβροχής, συμπύκνωσης κλπ.,καθώς και η 
μεταφορά των χωμάτων είτε είναι προϊόντα εκσκαφής 
είτε δάνεια χώματα. Η μέτρηση γίνεται σύμφωνα με τις 
διαστάσεις των αντιστοίχων εκσκαφών αφαιρουμένου 
του όγκου που καταλαμβάνουν οι ενισχύσεις, τα νέα 
στοιχεία κλπ. 

Β' ΤΟΙΧΟΙ - ΦΕΡΟΝΤΑ ΣΤΟΙΧΕΙΑ 

Αρθρο 3 

Για ένα τετραγωνικό μέτρο επισκευής βλαβείσας 
τοιχοποιίας πλήρωσης η οποία παρουσιάζει ελαφρι¬ 
ές ή έντονες διαμπερείς ρηγματώσεις ή προβλήματα 
στα επιχρίσματα, που επισκευάζονται ή αποκολλήσεις 
από τα στοιχεία του φέροντος οργανισμού. Στην τιμή 


περιλαμβάνεται και η δαπάνη για τα επιχρίσματα. Η 
μέτρηση γίνεται για ολόκληρο το φάτνωμα χωρίς να 
αφαιρούνται τα ανοίγματα, στη μία ή δύο πλευρές του, 
ανάλογα αν η μία ή και οι δύο επιφάνειες του τοίχου 
είναι επισκευάσιμες. 

Για ζημιές και τρόπο επισκευής, που ανταποκρίνονται 
στις παραγράφους του «Κ.Π.Ο.Ε.Κ.Β.Σ.» 

αΐ. Παράγραφο 2.4.2.Ι. όταν η επιφάνεια είναι χωρίς 
επίχρισμα (αρμολόγημα) ΕΞΙ ΕΥΡΩ (6 ) 
α2. Παράγραφο 2.4.2.Ι. όταν η επιφάνεια είναι επιχρι- 
σμένη (αρμολόγημα) ΕΠΤΑ ΕΥΡΩ (7 €) 
α3. Παράγραφο 2.4.2.2. όταν η επιφάνεια είναι επι- 
χρισμένη (ενισχυμένο επίχρισμα με κοτετσόσυρμα η 
πλέγμα συνθετικών ινών) ΕΝΝΕΑ ΕΥΡΩ (9 €) 

Αρθρο 4 

Γ ια ένα τετραγωνικό μέτρο επισκευής βλαβείσας φέ- 
ρουσας τοιχοποιίας η οποία παρουσιάζει έντονη ρηγ- 
μάτωση ή προβλήματα στα επιχρίσματα, χωρίς αποσύν¬ 
θεση της τοιχοποιίας. Στην τιμή περιλαμβάνεται και η 
δαπάνη για τα επιχρίσματα. Η μέτρηση γίνεται για όλο 
το φάτνωμα χωρίς να αφαιρούνται τα ανοίγματα στη 
μία ή στις δύο πλευρές του ανάλογα αν η μία ή οι δύο 
επιφάνειες του φατνώματος παρουσιάζουν ζημιά. Γ ια 
ζημιές και τρόπο επισκευής, που ανταποκρίνονται στις 
παραγράφους του «Κ.Π.Ο.Ε.Κ.Β.Σ.». 

α. Παράγραφο 2.4.2.1 σε επιφάνεια χωρίς επίχρισμα 
(αρμολόγημα) ή επιχρισμένη 

ΕΠΤΑ ΕΥΡΩ (7 €) 

β. Παράγραφο 2.4.2.2 με ενισχυμένο επίχρισμα και 
κοτετσόσυρμα 

ΔΩΔΕΚΑ ΕΥΡΩ (12 €) 
γ. Παράγραφο 2.4.2.2. με ενισχυμένο επίχρισμα και 
δομικό πλέγμα 

ΔΕΚΑΤΕΣΣΕΡΑ ΕΥΡΩ (14 €) 
δ. Παράγραφο 5.2.3.1 (ζώνες ραφής). Αυτός ο τρόπος 
επισκευής χρησιμοποιείται και σε περιπτώσεις φέρου- 
σας και μη φέρουσας τοιχοποιίας. 

ΔΕΚΑ ΕΞΙ ΕΥΡΩ (16 €) 
Η μέτρηση γίνεται για επιφάνεια ενός μέτρου εκατέ¬ 
ρωθεν της ρωγμής. 

Αρθρο 5 

Γ ια την επισκευή ενός μέτρου ρωγμής σε φέροντες 
τοίχους από λιθοδομή, όπως προβλέπεται στην πα¬ 
ράγραφο 2.4.1 των «Κ.Π.Ο.Ε.Κ.Β.Σ.», με τσιμεντενέσεις. 
Στην τιμή περιλαμβάνονται όλες οι δαπάνες για την 
καθαίρεση και επανακατασκευή των επιχρισμάτων ή 
αρμολόγημα εφόσον η επιφάνεια δεν είναι επιχρισμένη, 
διάνοιξη οπών, διεύρυνση της ρωγμής κλπ. Σε περίπτω¬ 
ση διαμπερούς ρωγμής η μέτρηση γίνεται από τη μία 
μόνον επιφάνεια. 

ΣΑΡΑΝΤΑ ΕΞΙ ΕΥΡΩ (46 €) 

Αρθρο 6 

Γ ια ένα τετραγωνικό μέτρο ανακατασκευής φέρουσας 
τοιχοποιίας η οποία παρουσιάζει βαριές ζημιές (πλήρη 
αποσύνθεση ή απόκλιση από την κατακόρυφο), που δεν 
είναι δυνατό να επισκευαστεί. Στις τιμές περιλαμβάνο¬ 
νται όλες οι δαπάνες για την καθαίρεση των παλαιών 
στοιχείων και την ανακατασκευή τους μαζί με τη θερ¬ 
μομόνωση ή ηχομόνωση καθώς, τα επιχρίσματα, τον 
χρωματισμό καθώς και τα διαζώματα από οπλισμένο 
σκυρόδεμα (σενάζ). Η μέτρηση γίνεται για την πραγμα¬ 
τική επιφάνεια που ανακατασκευάζεται. 

I. Για τοιχοποιία με πάχος μεγαλύτερο από 20 εκ.από 
λιθοδομή (με φυσικούς λίθους): 

ΟΓΔΟΝΤΑ ΔΥΟ ΕΥΡΩ (82 €) 

II. Για τοιχοποιία με πάχος 20 εκ. (μπατική ή διπλή 
δρομική), από οποιοδήποτε υλικό 

ΠΕΝΗΝΤΑ ΕΝΝΕΑ ΕΥΡΩ (59 €) 

III. Γ ια τοιχοποιία με πάχος μικρότερο από 20 εκ., από 
οποιοδήποτε υλικό 

ΣΑΡΑΝΤΑ ΕΞΙ ΕΥΡΩ (46 €) 

Αρθρο 7 

Για ένα τετραγωνικό μέτρο ανακατασκευής τοίχου 
πληρώσεως ο οποίος παρουσιάζει σοβαρές ή βαριές 
βλάβες (διαγώνιες ή χιαστί ρωγμές), που δεν είναι δυ¬ 
νατό να επισκευαστεί. Στις τιμές περιλαμβάνονται όλες 
οι δαπάνες για την καθαίρεση των παλαιών στοιχείων 
και την ανακατασκευή τους μαζί με τη θερμομόνωση, 
ηχομόνωση, επιχρίσματα, χρωματισμούς καθώς και τα 
διαζώματα από οπλισμένο σκυρόδεμα (σενάζ). Η μέ¬ 
τρηση γίνεται για την πραγματική επιφάνεια που ανα¬ 
κατασκευάζεται. 

Ια. Γ ια τοιχοποιία με πάχος μεγαλύτερο των 20 εκ. 
(μπατική ή διπλή δρομική) από οποιοδήποτε υλικό όταν 
η βλαβείσα επιφάνεια είναι επιχρισμένη. 

ΣΑΡΑΝΤΑ ΕΝΝΕΑ ΕΥΡΩ (49 €) 

Ιβ. Γ ια τοιχοποιία με πάχος μεγαλύτερο των 20 εκ. 
(μπατική ή διπλή δρομική) από οποιοδήποτε υλικό όταν 
η βλαβείσα επιφάνεια δεν είναι επιχρισμένη. 

ΣΑΡΑΝΤΑ ΕΝΑ ΕΥΡΩ (41 €) 
ΙΙα. Γ ια τοιχοποιία με πάχος, μικρότερο από 20 εκ. 
(δρομική),από οποιοδήποτε υλικό όταν η βλαβείσα επι¬ 
φάνεια είναι επιχρισμένη. 

ΤΡΙΑΝΤΑ ΟΚΤΩ ΕΥΡΩ (38 €) 

ΙΙβ. Γ ια τοιχοποιία με πάχος, μικρότερο από 20 εκ. 
(δρομική), από οποιοδήποτε υλικό όταν η βλαβείσα επι¬ 
φάνεια δεν είναι επιχρισμένη. 

ΤΡΙΑΝΤΑ ΕΥΡΩ (30 €) 

Αρθρο 8 

Γ ια την πλήρη κατασκευή ενός κυβικού μέτρου θεμε¬ 
λίου, από οπλισμένο σκυρόδεμα για υποθεμελίωση ή 
αντιστήριξη σε οποιαδήποτε στάθμη. Στην τιμή περι¬ 
λαμβάνονται και οι δαπάνες για την πλήρη κατασκευή 
του ξυλοτύπου, καθώς και για την τοποθέτηση του ελα¬ 
φρού οπλισμού. Η μέτρηση γίνεται με τις διαστάσεις 
της σχετικής μελέτης. Στην τιμή δεν περιλαμβάνεται η 
δαπάνη για την εκσκαφή και επιχωμάτωση. 

ΕΚΑΤΟΝ ΟΓΔΟΝΤΑ ΕΥΡΩ (180 €) 

Αρθρο 9 

Για την επισκευή ενός τετραγωνικού μέτρου φέρου- 
σας τοιχοδομής από οποιοδήποτε υλικό (λίθους, πλίν¬ 
θους, τσιμεντόλιθους κλπ.) και οποιοδήποτε συνδετικό 
υλικό (ασβεστοκονίαμα με ή χωρίς τσιμέντο) με την 
κατασκευή ελαφρώς οπλισμένου μανδύα σύμφωνα με 
την παράγραφο 5.2.3.2. του «Κ.Π.Ο.Ε.Κ.Β.Σ.». Στην τιμή 
περιλαμβάνονται όλες οι δαπάνες για τις εργασίες 
που περιγράφονται στην παράγραφο αυτή καθώς και 
οι δαπάνες για το επίχρισμα. Η μέτρηση γίνεται με τις 
πραγματικές διαστάσεις για κάθε πλευρά. 

ΔΕΚΑ ΟΚΤΩ ΕΥΡΩ (18 €) 

Αρθρο 10 

Για την επισκευή ενός τετραγωνικού μέτρου φέρου- 
σας τοιχοδομής με μανδύες από οπλισμένο σκυρόδεμα 


σύμφωνα με τις παραγράφους 5.2.3.3 και 5.2.3.4 του 
«Κ.Π.Ο.Ε.Κ.Β.Σ.», μαζί με το αντίστοιχο πέδιλο, αν χρει¬ 
άζεται, που ο όγκος του ανάγεται σε επιφάνεια μαν¬ 
δύα. Στην τιμή περιλαμβάνονται όλες οι δαπάνες για 
την κατασκευή επιχρισμάτων. Η μέτρηση γίνεται με τις 
πραγματικές διαστάσεις για κάθε πλευρά. 

αΐ. Μονόπλευρος οπλισμένος μανδύας, από έγχυτο 
σκυρόδεμα, με ελάχιστο πάχος 0,10 μ. 

ΕΙΚΟΣΙ ΔΥΟ ΕΥΡΩ (22 €) 
α2. Αμφίπλευρος οπλισμένος μανδύας, από έγχυτο 
σκυρόδεμα, με ελάχιστο πάχος 6,10 μ. 

ΣΑΡΑΝΤΑ ΟΚΤΩ ΕΥΡΩ (48 €) 
βΐ. Μονόπλευρος οπλισμένος μανδύας από εκτοξευ¬ 
όμενο κατά προτίμηση σκυρόδεμα ή τσιμεντοκονίαμα 
με ελάχιστο πάχος 0,05 μέτρα. 

ΤΡΙΑΝΤΑ ΕΝΑ ΕΥΡΩ (31 €) 
β2. Αμφίπλευρος οπλισμένος μανδύας από εκτοξευ¬ 
όμενο κατά προτίμηση σκυρόδεμα ή τσιμεντοκονίαμα 
με ελάχιστο πάχος 0,05 μέτρα. 

ΕΞΗΝΤΑ ΕΠΤΑ ΕΥΡΩ (67 €) 

Άρθρο 11 

Για ένα κυβικό μέτρο οπλισμένο σκυρόδεμα, κατηγο¬ 
ρίας Ω 16 ή ανώτερης, για κατασκευή νέων στοιχείων, 
εκεί όπου απαιτούνται σύμφωνα με τη μελέτη, για να 
αποκατασταθεί η στατική επάρκεια του κτίσματος, που 
αλλοιώνεται με τις παρεμβάσεις, που γίνονται με τις 
επισκευές (μανδύες κλπ.) ή για ανακατασκευή οριζο¬ 
ντίων και μόνο, στοιχείων (πλάκες και δοκάρια), που 
έπαθαν ζημιές και δεν είναι δυνατό να αποκατασταθούν 
με τη μέθοδο, που περιγράφεται στις παραγράφους 
4.2.2.Ι., 4.2.2.2., 4.2.2.3. και 4.3. και είναι σκόπιμο να ανα- 
κατασκευασθεί όλο το φάτνωμα, ή και τα δοκάρια που 
το περιβάλλουν ή και αυτοτελή τμήματα ή αυτοτελείς 
πλάκες, μαζί με τα αντίστοιχα δοκάρια. 

Στην τιμή περιλαμβάνονται και όλες οι απαιτού- 
μενες δαπάνες για την αποκατάσταση των τμημάτων 
που καθαιρούνται (τοίχοι, δάπεδα με την επικάλυψή 
τους, επιχρίσματα, ηλεκτρικές, υδραυλικές κλπ. εγκα¬ 
ταστάσεις, χρωματισμοί κλπ.). Η μέτρηση γίνεται με τις 
πραγματικές διαστάσεις. 

α. Γ ια θεμέλια (πέδιλα, πεδιλοδοκούς, συνδετήρια δο¬ 
κάρια) 

ΕΚΑΤΟΝ ΕΝΕΝΗΝΤΑ ΤΡΙΑ ΕΥΡΩ (193 €) 
β. Για υποστυλώματα και τοιχεία 

ΔΙΑΚΟΣΙΑ ΕΝΕΝΗΝΤΑ ΕΥΡΩ (290 €) 
γ. Γ ια πλάκες και δοκάρια (στην τιμή περιλαμβάνονται 
και όλες οι δαπάνες για την καθαίρεση των παλαιών 
σκυροδεμάτων, τον καθαρισμό του παλαιού σιδερο- 
πλισμού, την προσαρμογή και σύνδεσή του με τη νέα 
κατασκευή κλπ.). 

ΤΡΙΑΚΟΣΙΑ ΕΙΚΟΣΙ ΕΥΡΩ (320 €) 

Αρθρο 12 

Για ένα κυβικό μέτρο έγχυτο σκυρόδεμα, κατηγορίας 
016 ή ανώτερης, για την επισκευή βλαβέντος στοιχείου 
(δοκού, υποστυλώματος ή τοιχείου) από οπλισμένο σκυ¬ 
ρόδεμα που παρουσιάζει μερική ή πλήρη αποδιοργάνω¬ 
ση του σκυροδέματος, σύμφωνα με τις παραγράφους 
4.2.4, 4.2.5, 4.3.3 του τεύχους «Συνοπτικές οδηγίες για 
επισκευή του φέροντος οργανισμού κτιρίων από οπλι¬ 
σμένο σκυρόδεμα με βλάβες από σεισμό». Στην τιμή 
περιλαμβάνονται όλες οι δαπάνες καθώς και οι σίδηροί 
οπλισμοί, για την αποκατάσταση του βλαβέντος στοι¬ 
χείου καθώς και τα επιχρίσματα και ο χρωματισμός 
του, εφόσον υπάρχουν. 

Η μέτρηση γίνεται με βάση τον όγκο του βλαβέντος 
στοιχείου. 

ΧΙΛΙΑ ΤΡΙΑΚΟΣΙΑ ΠΕΝΗΝΤΑ ΕΥΡΩ (1350 €) 
Άρθρο 13 

Για την αποκατάσταση ή ενίσχυση, με μανδύα, ενός 
κυβικού μέτρου βλαβέντος στοιχείου από οπλισμένο 
σκυρόδεμα (υποστυλώματος ή τοιχείου), που είτε πα¬ 
ρουσιάζει αποδιοργάνωση του σκυροδέματος των οποί¬ 
ων η δαπάνη υπολογίζεται χωριστά είτε απαιτείται η 
ενίσχυσή τους από τη νέα εντατική κατάσταση που δη- 
μιουργείται σε αυτά, μετά την αποκατάσταση ή ενίσχυ¬ 
ση άλλων στοιχείων που είχαν πάθει βλάβη, σύμφωνα με 
τις παραγράφους 4.3.2 και 4.4.2 του τεύχους «Συνοπτικές 
οδηγίες για επισκευή του φέροντος οργανισμού κτιρί¬ 
ων από οπλισμένο σκυρόδεμα με βλάβες από σεισμό». 
Στην τιμή περιλαμβάνονται και όλες οι δαπάνες για να 
απογυμνωθεί το σκυρόδεμα, ο οπλισμός, η κατασκευή 
ξυλοτύπου, κατασκευή επιχρισμάτων κλπ. 

Α. Γ ια μανδύα από έγχυτο σκυρόδεμα. Ο υπολογισμός 
της δαπάνης, γίνεται με βάση τον όγκο του παλιού 
(βλαβέντος ή όχι) στοιχείου. 

ΕΝΝΙΑΚΟΣΙΑ ΠΕΝΗΝΤΑ ΕΥΡΩ (950 €) 
Β. Γ ια μανδύα από εκτοξευόμενο σκυρόδεμα. Η μέ¬ 
τρηση γίνεται σύμφωνα με τον πραγματικό όγκο του 
νέου σκυροδέματος. 

ΧΙΛΙΑ ΤΕΤΡΑΚΟΣΙΑ ΠΕΝΗΝΤΑ ΕΥΡΩ (1450 €) 
Άρθρο 14 

Για ένα κυβικό μέτρο οπλισμένο σκυρόδεμα, για την 
θεμελίωση και αγκύρωση του μανδύα στο υπάρχον πέ¬ 
διλο (μόνο στις περιπτώσεις που ο μανδύας είναι από 
έγχυτο σκυρόδεμα), σύμφωνα με την παράγραφο 4.6 του 
τεύχους «Συνοπτικές οδηγίες για επισκευή του φέρο¬ 
ντος οργανισμού κτιρίων από οπλισμένο σκυρόδεμα με 
βλάβες από σεισμό». Στην τιμή περιλαμβάνονται όλες οι 
δαπάνες που αναφέρονται στο προηγούμενο άρθρο ενώ 
δεν περιλαμβάνονται οι δαπάνες για την εκσκαφή και 
επιχωμάτωση. Η μέτρηση γίνεται σύμφωνα με τις πραγ¬ 
ματικές διαστάσεις του μανδύα που κατασκευάζεται. 

ΠΕΝΤΑΚΟΣΙΑ ΠΕΝΗΝΤΑ ΕΥΡΩ (550 €) 

Άρθρο 15 

Γ ια τον εμποτισμό με εποξειδική ρητίνη ή κονίαμα, σε 
κόμβο που επισκευάζεται σύμφωνα με την παράγρα¬ 
φο 4.8 του «Κ.Π.Ο.Ε.Κ.Β.Σ.». Στην τιμή περιλαμβάνεται 
κάθε απαραίτητη δαπάνη για να ολοκληρωθεί έντεχνα 
η εργασία εκτός από τους μανδύες, τη συγκόλληση και 
τους σιδερένιους συνδετήρες, που η δαπάνη τους υπο¬ 
λογίζεται με τις τιμές που καθορίζονται στα αντίστοιχα 
άρθρα. Η τιμή, ισχύει για κάθε κόμβο, κατ’ αποκοπή, 
ανεξάρτητα από τον αριθμό των στύλων και των δοκών 
που συντρέχουν σε κάθε κόμβο. 

ΔΙΑΚΟΣΙΑ ΔΕΚΑ ΕΥΡΩ (210 €) 

Άρθρο 16 

Γ ια την αποκατάσταση ή ενίσχυση βλαβέντος στοι¬ 
χείου από οπλισμένο σκυρόδεμα (υποστυλώματος, τοι- 
χείου, πλάκας ή δοκού), που είτε παρουσιάζει μερική ή 
πλήρη αποδιοργάνωση του σκυροδέματος σύμφωνα 
με τις παραγράφους 4.2.2 Α, 4.2.3 Α, 4.3.1, 4.3.2 Β, 4.2.5 
Β, 4.4.1 και 4.4.2 Β του τεύχους «Συνοπτικές οδηγίες 
για επισκευή του φέροντος οργανισμού κτιρίων από 
οπλισμένο σκυρόδεμα με βλάβες από σεισμό» είτε απαι¬ 
τείται η ενίσχυσή τους από τη νέα εντατική κατάσταση 


που δημιουργείται σε αυτά, μετά την αποκατάσταση ή 
ενίσχυση άλλων στοιχείων που είχαν πάθει βλάβη, με 
επικόλληση σύνθετων υλικών (εύκαμπτων «υφασμάτων» 
από ίνες υάλου). Στην τιμή περιλαμβάνονται όλες οι 
δαπάνες για την τυχόν αποκατάσταση του στοιχείου, 
τα υλικά (ρητίνες, ίνες υάλου κλπ), την προεργασία, 
την εργασία και γενικά την πλήρη αποκατάσταση του 
στοιχείου. 

Η μέτρηση γίνεται σύμφωνα με την πραγματική επι¬ 
φάνεια των στρώσεων, 
α) Γ ια υποστυλώματα 

Τιμή ενός τ.μ. για μία στρώση πραγματικής επιφά¬ 
νειας 

ΕΚΑΤΟΝ ΠΕΝΗΝΤΑ ΠΕΝΤΕ ΕΥΡΩ (155 €) 
Τιμή ενός τ.μ. για κάθε επόμενη στρώση 

ΕΚΑΤΟΝ ΤΡΙΑΝΤΑ ΕΥΡΩ (130 €) 
β) Γ ια δοκούς και πλάκες 

Τιμή ενός τ.μ. για μία στρώση πραγματικής επιφά¬ 
νειας 

ΕΚΑΤΟΝ ΕΝΕΝΗΝΤΑ ΠΕΝΤΕ ΕΥΡΩ (195 €) 
Τ ιμή ενός τ.μ. για κάθε επόμενη στρώση 

ΕΚΑΤΟΝ ΤΡΙΑΝΤΑ ΤΕΣΣΕΡΑ ΕΥΡΩ (134 €) 
γ) Γ ια τοιχεία 

Τιμή ενός τ.μ. για μία στρώση πραγματικής επιφά¬ 
νειας 

ΕΚΑΤΟΝ ΕΒΔΟΜΗΝΤΑ ΕΝΑ ΕΥΡΩ (171 €) 
Τ ιμή ενός τ.μ. για κάθε επόμενη στρώση 

ΕΚΑΤΟΝ ΤΡΙΑΝΤΑ ΤΡΙΑ ΕΥΡΩ (133 €) 

Αρθρο 17 

Γ ια την ανακατασκευή ενός τετραγωνικού μέτρου 
δαπέδου από άοπλο ή ελαφρώς οπλισμένο σκυρόδεμα 
(με σιδεροπλισμό μέχρι 25 χγρ/μ 3 ), οποιοσδήποτε κατη¬ 
γορίας, για αποκατάσταση όμοιου δαπέδου που έπαθε 
ζημιές από πυρκαγιά ή καταστράφηκε για να γίνουν 
άλλες εργασίες (εκσκαφές κλπ). Στην τιμή περιλαμβά¬ 
νονται όλες οι δαπάνες για την αποξήλωση του παλαιού 
δαπέδου και την ανακατασκευή του νέου. 

ΕΙΚΟΣΙ ΕΝΑ ΕΥΡΩ (21 €) 

Άρθρο 18 


Γ ια την κατασκευή ενός τρέχοντος μέτρου διαζώματος 
(σενάζ) ή υπέρθυρου (πρέκι), από οπλισμένο σκυρόδεμα, 
κατηγορίας 012 ή ανώτερης με ύψος όσο απαιτείται για 
τη στατική επάρκεια. Στην τιμή περιλαμβάνονται και 
όλες οι απαιτούμενες δαπάνες για την αποκατάσταση 
των τμημάτων που καθαιρούνται (τοίχοι, δάπεδα με την 
επικάλυψή τους, επιχρίσματα, ηλεκτρικές, υδραυλικές 
κλπ εγκαταστάσεις, χρωματισμοί κλπ.). Η μέτρηση γί¬ 
νεται με τις πραγματικές διαστάσεις, 
α. Γ ια φέρουσα λιθοδομή με ελάχιστο πάχος 50 εκ. 

ΤΡΙΑΝΤΑ ΟΚΤΩ ΕΥΡΩ (38 €) 
β. Γ ια φέρουσα λιθοδομή με πάχος μικρότερο των 
50 εκ. 

ΤΡΙΑΝΤΑ ΕΥΡΩ (30 €) 
γ. Για φέρουσα πλινθοδομή με ελάχιστο πάχος 20 


εκ. 


ΕΙΚΟΣΙ ΤΡΙΑ ΕΥΡΩ (23 €) 
δ. Γ ια πλινθοδομές πληρώσεως με ελάχιστο πάχος 
20 εκ. 


ΕΙΚΟΣΙ ΔΥΟ ΕΥΡΩ (22 €) 
ε. Γ ια πλινθοδομές πληρώσεως με πάχος μικρότερο 
των 20 εκ. 


ΔΕΚΑ ΠΕΝΤΕ ΕΥΡΩ (15 €) 

Γ ΣΤΕΓΕΣ-ΔΑΠΕΔΑ 

Άρθρο 19 

Για την ανακατασκευή ενός τετραγωνικού μέτρου ξύ¬ 
λινης στέγης, σε οποιοδήποτε ύψος, με απλές δοκίδες ή 
ζευκτά. Στην τιμή περιλαμβάνονται όλες οι εργασίες για 
την πλήρη κατασκευή της στέγης (αποξήλωση παλαιός, 
απομάκρυνση, προμήθεια και μεταψορά νέων υλικών 
κλπ.). Η τιμή ισχύει ανεξάρτητα από το είδος της στέγης 
(μονοκλινής ή πολυκλινής κλπ), τα υλικά από τα οποία 
είναι κατασκευασμένη, τα υλικά που χρησιμοποιούνται 
στην επικάλυψη (κεραμίδια βυζαντινά κλπ., φύλλα από 
κυματοειδή λαμαρίνα, κλπ.) και περιλαμβάνει όλη την 
κατασκευή, από τους στρωτήρες, μέχρι και την κάλυψη. 
Η μέτρηση γίνεται σε οριζόντια προβολή επικαλυμμένης 
επιφάνειας. Στην τιμή περιλαμβάνεται η δαπάνη για 
την επισκευή ή ανακατασκευή της ψευδοροφής ή της 
μόνωσης εφόσον αυτές υπάρχουν. 

Σε περίπτωση ανακατασκευής ξύλινης στέγης ως 
επικάλυψη σε πλάκα από οπλισμένο σκυρόδεμα δεν 
χορηγείται στεγαστική συνδρομή, 
α. Όταν όλα τα υλικά είναι καινούργια 

ΕΒΔΟΜΗΝΤΑ ΠΕΝΤΕ ΕΥΡΩ (75 €) 
β. Όταν χρησιμοποιούνται και μερικά από τα παλαιό 
υλικά, εκτός από τις διαδοκίδες ή ζευκτά και τις τεγίδες, 
που οπωσδήποτε θα αντικατασταθούν 

ΠΕΝΗΝΤΑ ΠΕΝΤΕ ΕΥΡΩ (55 €) 

Αρθρο 20 

Για την ανακατασκευή ενός τετραγωνικού μέτρου 
σιδερένιας στέγης, σε οποιοδήποτε ύψος, με απλές 
δοκίδες ή ζευκτά. Στην τιμή περιλαμβάνονται όλες οι 
εργασίες για την πλήρη ανακατασκευή της στέγης 
(αποξήλωση παλαιός, απομάκρυνση, προμήθεια, μετα¬ 
φορά κλπ.). Η τιμή ισχύει ανεξάρτητα από το είδος της 
στέγης (μονοκλινής ή πολυκλινής κλπ.), τα υλικά από τα 
οποία είναι κατασκευασμένη (σίδερα με απλές διατομές 
ή με ειδική μορφή), τα υλικά που χρησιμοποιούνται στην 
επικάλυψη (κεραμίδια βυζαντινά ή γαλλικά κλπ., φύλλα 
από κυματοειδή λαμαρίνα, αμιαντοτσιμέντο, πλαστικό 
κλπ.) και περιλαμβάνει όλη την κατασκευή, από τους 
στρωτήρες, μέχρι και την κάλυψη. Η μέτρηση γίνεται 
σε οριζόντια προβολή επικαλυμμένης επιφάνειας. Στην 
τιμή περιλαμβάνεται η δαπάνη για την επισκευή ή ανα¬ 
κατασκευή της ψευδοροφής ή της μόνωσης εφόσον 
αυτές υπάρχουν. 

Εφόσον υπάρχει πλάκα από οπλισμένο σκυρόδεμα 
δεν χορηγείται στεγαστική συνδρομή, 
α. Όταν όλα τα υλικά είναι καινούργια 

ΤΡΙΑΝΤΑ ΠΕΝΤΕ ΕΥΡΩ (35 €) 
β. Όταν χρησιμοποιούνται και μερικά από τα παλαιό 
υλικά, εκτός από τις διαδοκίδες ή ζευκτά και τις τεγίδες, 
που οπωσδήποτε θα αντικατασταθούν. 

ΕΙΚΟΣΙ ΕΞΙ ΕΥΡΩ (26 €) 

Αρθρο 21 

Για την τοπική επισκευή ενός τετραγωνικού μέτρου 
ξύλινης στέγης, ανεξάρτητα από το πόσα και ποιά από 
τα παλαιό υλικά χρησιμοποιούνται, τη μορφή της και 
τα υλικά από τα οποία είναι κατασκευασμένη. Η τιμή 
ισχύει ανεξάρτητα από το είδος της στέγης (μονοκλινής 
ή πολυκλινής κλπ), τα υλικά από τα οποία είναι κατα¬ 
σκευασμένη, τα υλικά που χρησιμοποιούνται στην επικά¬ 
λυψη (κεραμίδια βυζαντινά κλπ., φύλλα από κυματοειδή 
λαμαρίνα, κλπ.) και περιλαμβάνει όλη την κατασκευή, 


από τους στρωτήρες, μέχρι και την κάλυψη. Η μέτρηση 
γίνεται σε οριζόντια προβολή της επιφάνειας. 

Στην τιμή περιλαμβάνεται και η δαπάνη για την αφαί¬ 
ρεση των κεραμιδιών ή άλλης επικάλυψης. 

ΕΙΚΟΣΙ ΕΠΤΑ ΕΥΡΩ (27 €) 

Αρθρο 22 

Για την τοπική επισκευή ενός τετραγωνικού μέτρου 
σιδερένιας στέγης. Στην τιμή περιλαμβάνονται όλες 
οι εργασίες για την πλήρη ανακατασκευή της στέγης 
(αποξήλωση παλαιός, απομάκρυνση, προμήθεια, μετα¬ 
φορά κλπ.). Η τιμή ισχύει ανεξάρτητα από το είδος της 
στέγης (μονοκλινής ή πολυκλινής κλπ.), τα υλικά από τα 
οποία είναι κατασκευασμένη (σίδερα με απλές διατομές 
ή με ειδική μορφή), τα υλικά που χρησιμοποιούνται στην 
επικάλυψη (κεραμίδια βυζαντινά ή γαλλικά κλπ., φύλλα 
από κυματοειδή λαμαρίνα, αμιαντοτσιμέντο, πλαστικό 
κλπ.) και περιλαμβάνει όλη την κατασκευή, από τους 
στρωτήρες, μέχρι και την κάλυψη. Η μέτρηση γίνεται σε 
οριζόντια προβολή επικαλυμμένης επιφάνειας. 

ΕΙΚΟΣΙ ΔΥΟ ΕΥΡΩ (22 €) 

Αρθρο 23 

Γ ια την επισκευή ενός τετραγωνικού μέτρου οροφο¬ 
κονιάματος, που έχει ρηγματωθεί, τοπική συμπλήρωση 
κλπ. Στην τιμή περιλαμβάνονται όλες οι δαπάνες για 
τις εγκαταστάσεις και το χρωματισμό της επιφάνειας. 
Η μέτρηση γίνεται με τις πραγματικές διαστάσεις της 
επιφάνειας. 

ΔΕΚΑΤΕΣΣΕΡΑ ΕΥΡΩ (14 €) 

Αρθρο 24 

Γ ια την ανακατασκευή ενός τετραγωνικού μέτρου 
οροφοκονιάματος που έχει ρηγματωθεί και δεν επιδέ¬ 
χεται επισκευή, σύμφωνα με το προηγούμενο άρθρο. 
Στην τιμή περιλαμβάνονται όλες οι δαπάνες, για την 
καθαίρεση του παλαιού, ανακατασκευή του νέου και 
τον χρωματισμό της επιφάνειας. Η μέτρηση γίνεται 
σύμφωνα με τις πραγματικές διαστάσεις. 

ΔΕΚΑ ΕΝΝΕΑ ΕΥΡΩ (19 €) 

Αρθρο 25 

Γ ια την αποξήλωση ενός τετραγωνικού μέτρου ξύλι¬ 
νου δαπέδου. 

α) Χωρίς προσοχή, αλλά με προσοχή στις στηρίξεις 
και τις συναρμογές με τους τοίχους, ανεξάρτητα από 
τον τρόπο κατασκευής και το είδος αυτού. 

ΟΚΤΩ ΕΥΡΩ (8 €) 

β) Με προσοχή, προκειμένου να ξαναχρησιμοποιηθεί η 
χρήσιμη ξυλεία. Στην τιμή περιλαμβάνονται και όλες οι 
εργασίες για την αποκομιδή των αχρήστων, μέχρι του 
σημείου σώρευσης, καθαρισμό, ξεπρόκιασμα, φύλαξη 
της χρήσιμης ξυλείας. 

ΕΙΚΟΣΙ ΕΥΡΩ (20 €) 

Η μέτρηση γίνεται με τις πραγματικές διαστάσεις που 
έχει η επιφάνεια μαζί με το σοβατέπι. 

Αρθρο 26 

Γ ια την ανακατασκευή ενός τετραγωνικού μέτρου 
ξύλινου δαπέδου, με οποιοδήποτε σε κάτοψη σχήμα 
και διαστάσεις,με ξυλεία, που προέρχεται από την απο¬ 
ξήλωση του παλαιού και αναγκαία συμπλήρωση νέας 
ξυλείας, όμοιας με την παλαιό, με σανίδες διατομής 
2,5 ΧΙΟ εκ. με σκελετό από καδρόνια. Στην τιμή περι¬ 
λαμβάνεται και το σοβατέπι διατομής 2,5 χ 10 εκ. και 

η μέτρηση γίνεται με τις πραγματικές διαστάσεις από 
τοίχο σε τοίχο. 

α)'0ταν ξαναχρησιμοποιείται μέρος της παλαιός ξυλεί¬ 
ας και συμπλήρωση με νέα παρόμοια με την παλαιό. 

ΔΕΚΑΕΠΤΑ ΕΥΡΩ (17 €) 
Στην τιμή περιλαμβάνεται κάθε δαπάνη, για να μετα¬ 
φερθεί η ξυλεία, που προέρχεται από την αποξήλωση, 
από τη θέση που είχε φυλαχθεί, να γίνει προμήθεια νέας 
ξυλείας και όλων των υλικών που χρειάζονται για την 
πλήρη κατασκευή, καθώς και το σοβατέπι, 
β) Όταν η ξυλεία είναι νέα. 

ΤΡΙΑΝΤΑΤΕΣΣΕΡΑ ΕΥΡΩ (34 €) 
Στην τιμή περιλαμβάνεται κάθε δαπάνη για την προ¬ 
μήθεια, μεταφορά και τοποθέτηση των υλικών που χρει¬ 
άζονται για την πλήρη κατασκευή. 

Αρθρο 27 

Για την ανακατασκευή ενός τετραγωνικού μέτρου φέ- 
ροντος σκελετού πατώματος, από καινούργια πελεκητή 
ξυλεία, με διατομή το λιγότερο 0.14μ. χ 0.18μ. και σε 
απόσταση μεταξύ τους όση προκύπτει από τις ανάγκες 
για στατική αντοχή και ακαμψία, με ή χωρίς εγκάρσιους 
συνδέσμους διαστάσεων και διάταξης σύμφωνα με τα 
σχέδια της μελέτης. Στην τιμή περιλαμβάνονται όλες οι 
δαπάνες για την προμήθεια υλικών, τα ικριώματα, την 
ασφαλτική προστασία των εγκιβωτισμένων άκρων των 
δοκών και γενικά για εργασίες πλήρους κατασκευής. 

ΠΕΝΗΝΤΑ ΕΠΤΑ ΕΥΡΩ (57 €) 

Άρθρο 28 

Για την αποξήλωση ενός τετραγωνικού μέτρου πλα¬ 
κόστρωσης, από οτιδήποτε πλάκες (μαρμάρινες, τσιμε¬ 
ντένιες, μαλτεζόπλακες, πηλιορίτικες, κεραμικές κλπ.) 
και με οσοδήποτε πάχος. 

Στην τιμή περιλαμβάνονται όλες οι εργασίες για πλή¬ 
ρως περαιωμένη εργασία, όπως αποξήλωση, φόρτωση, 
μεταφορά υλικών, τοποθέτηση κλπ. Η μέτρηση γίνεται 
με τις πραγματικές διαστάσεις της επιφάνειας. 

ΕΠΤΑ ΕΥΡΩ (7 €) 

Άρθρο 29 

Γ ια την ανακατασκευή ενός τετραγωνικού μέτρου δα¬ 
πέδου, με οποιοδήποτε σε κάτοψη σχήμα και διαστάσεις, 
με οτιδήποτε πλάκες (μαρμάρινες, τσιμεντένιες, μαλτεζό¬ 
πλακες, πηλιορίτικες, κεραμικές κλπ.) και με οσοδήποτε 
πάχος και διαστάσεις, με το ανάλογο σοβατέπι. 

α) Από πλάκες που προέρχονται από αποξήλωση, από 
το πάτωμα που υπήρχε στον ίδιο χώρο. Στην τιμή πε¬ 
ριλαμβάνεται και ο καθαρισμός τους, με την αναγκαία 
συμπλήρωση, σε οσοδήποτε ποσοστό, με νέες πλάκες, 
όμοιες με τις παλιές καθώς και κάθε δαπάνη για πλήρως 
περαιωμένες εργασίες μαζί με το σοβατέπι. Η μέτρηση 
γίνεται με τις πραγματικές διαστάσεις, από τοίχο σε 
τοίχο. 

ΔΕΚΑ ΟΚΤΩ ΕΥΡΩ (18 €) 
β) Από νέες πλάκες όμοιες με τις παλιές. Στην τιμή πε¬ 
ριλαμβάνονται όλες οι δαπάνες για πλήρως περαιωμένες 
εργασίες μαζί με το σοβατέπι και η μέτρηση γίνεται με 
τις πραγματικές διαστάσεις από τοίχο σε τοίχο. 

ΣΑΡΑΝΤΑ ΕΝΑ ΕΥΡΩ (41 €) 

Δ' ΚΟΥΦΩΜΑΤΑ 

Αρθρο 30 

Γ ια την επισκευή, συμπλήρωση, συντήρηση και χρωμα¬ 
τισμό ενός τετραγωνικού μέτρου κουφώματος, ανεξάρ¬ 


τητα από το σχήμα, το είδος και τον τρόπο κατασκευής. 
Η τιμή ισχύει και στην περίπτωση, που το κούφωμα 
πρέπει να αποσυναρμολογηθεί και να συναρμολογηθεί 
από την αρχή, ανεξάρτητα απ’το ποσοστό νέας ξυλείας 
και άλλων υλικών (σιδερικά, υαλοπίνακες κλπ.). Στην 
τιμή περιλαμβάνονται όλες οι απαιτούμενες εργασίες 
για την αποξήλωση, συντήρηση, χρωματισμό και το¬ 
ποθέτηση του κουφώματος. Η μέτρηση γίνεται με τις 
πραγματικές διαστάσεις του κουφώματος, εκτός αν το 
περίγραμμα είναι ολικώς ή μερικώς καμπύλο, οπότε, 
επιφάνεια ορίζεται το ελάχιστο ορθογώνιο σχήμα, στο 
οποίο εγγράφεται. 

ΕΙΚΟΣΙ ΤΕΣΣΕΡΑ ΕΥΡΩ (24 €) 
Αρθρο 31 

Γ ια την ανακατασκευή ενός τεμαχίου εσωτερικής ή 
εξωτερικής πόρτας (ξύλινης, μεταλλικής, αλουμινίου). 
Στην τιμή περιλαμβάνονται όλες οι δαπάνες για την 
προμήθεια, μεταφορά και αποξήλωση όλων των υλικών, 
που χρειάζονται για την πλήρη κατασκευή. Η τιμή ισχύει 
ανεξάρτητα από τη θέση στην οποία τοποθετείται (όρο¬ 
φος, απόσταση από τη θέση όπου μπορεί να προσεγγί¬ 
σει μεταφορικό μέσο κλπ.), απ’ τη μορφή του κλπ. 
α) Εξωτερική πόρτα 

ΠΕΝΤΑΚΟΣΙΑ ΠΕΝΗΝΤΑ ΕΥΡΩ (550 €) 
β) Εσωτερική Πόρτα 

ΤΡΙΑΚΟΣΙΑ ΕΥΡΩ (300 €) 
γ) Εξώθυρες (χωρίς εξώφυλλα) 

ΔΙΑΚΟΣΙΑ ΕΒΔΟΜΗΝΤΑ ΕΥΡΩ (270 €) 
δ) Εξώθυρες (με εξώφυλλα) 

ΤΕΤΡΑΚΟΣΙΑ ΕΥΡΩ (400 €) 

Αρθρο 32 

Γ ια την ανακατασκευή ενός τεμαχίου παραθύρων 
ή οποιουδήποτε τύπου (γαλλικά, γερμανικά, ελληνικά 
σιδηρά, αλουμινίου, πλαστικά κλπ.), Στην τιμή περιλαμ¬ 
βάνονται όλες οι δαπάνες, που αναφέρονται στο προ¬ 
ηγούμενο άρθρο. 

α) Για παράθυρα με απλά υαλοστάσια (χωρίς εξώ¬ 
φυλλα): 

ΕΚΑΤΟ ΕΥΡΩ (100 €) 
β) Για παράθυρα με διπλά υαλοστάσια (χωρίς εξώ¬ 
φυλλα): 

ΕΚΑΤΟΝ ΤΡΙΑΝΤΑ ΕΥΡΩ (130 €) 
γ) Γ ια παράθυρα με απλά υαλοστάσια και εξώφυλ¬ 
λα: 

ΕΚΑΤΟΝ ΟΓΔΟΝΤΑ ΠΕΝΤΕ ΕΥΡΩ (185 €) 
δ) Γ ια παράθυρα με διπλά υαλοστάσια και εξώφυλ¬ 
λα: 

ΔΙΑΚΟΣΙΑ ΣΑΡΑΝΤΑ ΕΥΡΩ (240 €) 
Ε' ΕΓΚΑΤΑΣΤΑΣΕΙΣ 
Αρθρο 33 

Γ ια την επισκευή ή αποκατάσταση υδραυλικών ή ηλε¬ 
κτρικών ή μηχανολογικών εγκαταστάσεων και δικτύων, 
που έπαθαν ζημιές από την πυρκαγιά ή καταστράφηκαν 
ή αχρηστεύθηκαν για να γίνουν άλλες εργασίες, όπως 
επισκευές ή ανακατασκευές σε τοίχους κλπ. Στην τιμή 
περιλαμβάνονται όλες οι απαιτούμενες δαπάνες για να 
αποκατασταθεί μερικά ή ολοκληρωτικά η εγκατάσταση, 
καθώς και για να συνδεθεί με το δίκτυο (εργασία και 
δικαιώματα Ο.Κ.Ω.). Η τιμή ορίζεται κατ’ αποκοπή, για 
κάθε ξεχωριστή ιδιοκτησία, καθώς και για τις κοινόχρη¬ 
στες εγκαταστάσεις σε κάθε όροφο και περιλαμβάνει 

τη δαπάνη τόσο για την εσωτερική, όσο και για την 
εξωτερική εγκατάσταση. 

α. Εγκατάσταση αποχετευτική, για κάθε ξεχωριστή 
ιδιοκτησία: 

ΕΚΑΤΟΝ ΟΓΔΟΝΤΑ ΠΕΝΤΕ ΕΥΡΩ (185 €) 
β. Εγκατάσταση ύδρευσης, για κάθε ξεχωριστή ιδι¬ 
οκτησία. 

ΔΙΑΚΟΣΙΑ ΕΙΚΟΣΙ ΕΥΡΩ (220 €) 
γ. Εγκατάσταση ηλεκτρική, (ολική αποκατάσταση) για 
κάθε ξεχωριστή ιδιοκτησία: 

ΠΕΝΤΑΚΟΣΙΑ ΠΕΝΗΝΤΑ ΕΥΡΩ (550 €) 
δ. Εγκατάσταση ηλεκτρική, (μερική αποκατάσταση) 
για κάθε ξεχωριστή ιδιοκτησία, καθώς επίσης και για 
κοινόχρηστους χώρους: 

ΕΚΑΤΟΝ ΟΓΔΟΝΤΑ ΕΥΡΩ (180 €) 

Ζ' ΚΑΠΝΟΔΟΧΟΙ 
Αρθρο 34 

Για την ανακατασκευή ενός τρέχοντος μέτρου κτιστής 
καπνοδόχου, που έχει υποστεί ζημιές ή εγκρίνεται η 
ανακατασκευή της λόγω ανακατασκευής της στέγης, 
με πλίνθους παρόμοιους με αυτούς που ήταν κατα¬ 
σκευασμένη, ανεξάρτητα από το ύψος, το σχήμα, τις 
εσωτερικές και εξωτερικές διαστάσεις, το πάχος του 
τοίχου κλπ. Στην τιμή περιλαμβάνονται όλες οι δαπάνες 
για την έντεχνη και λειτουργικά πλήρη κατασκευή της 
(εσωτερική και εξωτερική διαμόρφωση, σοβάτισμα, χρω¬ 
ματισμός κλπ.). Η μέτρηση γίνεται με τις πραγματικές 
διαστάσεις στην εξωτερική επιφάνεια (περίμετρο). 

ΕΙΚΟΣΙ ΠΕΝΤΕ ΕΥΡΩ (25 €) 

ΣΤ' ΑΠΟΚΑΤΑΣΤΑΣΗ ΡΩΓΜΩΝ - ΧΡΩΜΑΤΙΣΜΟΙ 
Άρθρο 35 

Γ ια ένα κυβικό μέτρο οπλισμένο σκυρόδεμα, έγχυτο 
ή εκτοξευόμενο, κατηγορίας 016 ή ανώτερης, για την 
επισκευή πλάκας με πολλαπλές ρωγμές, που δεν μπο¬ 
ρούν να αποκατασταθούν με ρητινενέσεις. Στην τιμή 
περιλαμβάνονται όλες οι δαπάνες για την αποκατά¬ 
σταση του δαπέδου, καθώς και η δαπάνη για τη συ¬ 
γκόλληση της νέας πλάκας με την παλιά με εποξειδική 
ρητίνη και τη σύνδεση του παλιού με το νέο οπλισμό. 
Η μέτρηση γίνεται με τον πραγματικό όγκο του νέου 
σκυροδέματος. 

α. Γ ια κατασκευή μανδύα στην επάνω πλευρά της 
πλάκας 

ΤΡΙΑΚΟΣΙΑ ΕΞΗΝΤΑ ΕΥΡΩ (360 €) 
β. Γ ια κατασκευή μανδύα στην κάτω πλευρά της πλά¬ 
κας 

ΕΝΝΙΑΚΟΣΙΑ ΕΒΔΟΜΗΝΤΑ ΕΥΡΩ (970 €) 
γ. Για κατασκευή μανδύα στην επάνω και κάτω πλευρά 
της πλάκας 

ΕΝΝΙΑΚΟΣΙΑ ΕΥΡΩ (900 €) 


Αρθρο 37 

Γ ια τον χρωματισμό ενός τετραγωνικού μέτρου πα¬ 
λαιών ή νέων επιχρισμάτων, ανεξάρτητα από τη θέση, 
εσωτερικό ή εξωτερικό και το ύψος απ’ το έδαφος ή το 
δάπεδο που γίνεται, τη μορφή που έχει η επιφάνεια, αν 
είναι νέα (αχρωμάτιστη) ή παλαιό (χρωματισμένη), το 
ολικό εμβαδόν και τις διαστάσεις και απ’ τις επαναλή¬ 
ψεις που χρειάζονται για την πλήρη κάλυψη. Στην τιμή 
περιλαμβάνονται όλες οι δαπάνες, που προβλέπει το 
Α.Τ.Ο.Ε. στα αντίστοιχα άρθρα του και ισχύουν ανεξάρ¬ 
τητα από το αν η ίδια επιφάνεια χρωματίζεται με δύο 
ή περισσότερους χρωματισμούς ή και διακοσμητικές 
ταινίες (στάμπες κλπ.) που περιλαμβάνονται στην τιμή. 
Η μέτρηση γίνεται για ολόκληρο το φάτνωμα χωρίς 
να αφαιρούνται τα ανοίγματα, στη μία ή δύο πλευρές 
του. 

α) Με ανάγλυφο χρώμα (τύπου ΒΕϋΕΡ) 

ΔΕΚΑΠΕΝΤΕ ΕΥΡΩ (15 €) 
β) Με υδρόχρωμα ή τσίγκο ή κόλλα ή συνδυασμό 
τους 

ΕΠΤΑ ΕΥΡΩ (7 €) 

γ) Με ελαιόχρωμα σε τοίχους 

ΟΚΤΩ ΕΥΡΩ (8 €) 

δ) Με πλαστικό χρώμα σε τοίχο με σπατουλάρισμα 
της επιφάνειας 

ΔΕΚΑ ΕΝΝΕΑ ΕΥΡΩ (19 €) 
ε) Με ελαιόχρωμα ή βερνικόχρωμα (ριπουλίνη) ή βερ¬ 
νίκι σε ξύλινα ή μεταλλικά κουφώματα 

ΔΩΔΕΚΑ ΕΥΡΩ (12 €) 
στ) Με βερνικόχρωμα σε δάπεδα 

ΔΩΔΕΚΑ ΕΥΡΩ (12 €) 

Αρθρο 38 


α) Γ ια την πλήρη αντικατάσταση των ειδών υγιεινής 
που καταστράφηκαν από την πυρκαγιά. Στην τιμή περι¬ 
λαμβάνονται όλες οι περαιωμένες εργασίες (μεταφορά, 
τοποθέτηση υλικών), επίσης και η αποξήλωση των κα¬ 
τεστραμμένων ειδών υγιεινής. 

ΕΝΝΙΑΚΟΣΙΑ ΕΥΡΩ (900 €) 


β) Γ ια την μερική αντικατάσταση των ειδών υγιεινής. 
Στην τιμή περιλαμβάνονται όλες οι περαιωμένες ερ¬ 
γασίες (μεταφορά, τοποθέτηση υλικών), επίσης και η 
αποξήλωση των κατεστραμμένων ειδών υγιεινής. 

ΤΡΙΑΚΟΣΙΑ ΕΥΡΩ (300 €) 
II. ΕΙΔΙΚΕΣ ΕΡΓΑΣΙΕΣ ΜΟΝΟΝ ΓΙΑ ΠΑΡΑΔΟΣΙΑΚΑ Ή 
ΔΙΑΤΗΡΗΤΕΑ ΚΤΙΡΙΑ 

Επισημαίνεται ότι οι ζημιές που προτείνονται για 
επισκευή και εγκρίνονται πρέπει απαραιτήτως να προ¬ 
έρχονται από πυρκαγιά και όχι από παλαιότητα και 
εγκατάλειψη. 

ΚΑΛΥΨΕΙΣ 


Άρθρο 36 

Γ ια την επισκευή ενός μέτρου ρωγμής σε πλάκες από 
οπλισμένο σκυρόδεμα, που έχει πλάτος μεγαλύτερο από 
3 χιλιοστά, με ρητινόστοκο, κοτετσόσυρμα, ενισχυμένη 
τσιμεντοκονία και επίχρισμα. Στην τιμή περιλαμβάνο¬ 
νται όλες οι δαπάνες, που απαιτούνται για την πλήρη 
αποκατάσταση. Αν η ρωγμή είναι διαμπερής, η μέτρηση 
γίνεται μόνο από τη μία επιφάνεια της πλάκας. Γ ια ρωγ¬ 
μές παράλληλες με τον οπλισμό της πλάκας χορηγείται 
ρητινόστοκος. 

ΔΕΚΑ ΟΚΤΩ ΕΥΡΩ (18 €) 


Αρθρο 39 

Για την ανακατασκευή ενός μέτρου γύψινης ταινίας 
(μπορντούρας), ή γωνιάς (λούκι), με οποιαδήποτε ανά¬ 
γλυφη διαμόρφωση, οσοδήποτε ανάγλυφο βάθος, με 
οσοδήποτε πλάτος, ανεξάρτητα αν τοποθετούνται στο 
εσωτερικό ή το εξωτερικό, από το ύψος στο οποίο τοπο¬ 
θετούνται από το έδαφος ή το δάπεδο και τη μορφή της 
επιφάνειας. Στην τιμή περιλαμβάνονται όλες οι δαπάνες 
για να αφαιρεθούν και απομακρυνθούν τα καταστραμ¬ 
μένα γύψινα εκτός από αυτά που είναι απαραίτητα να 
φυλαχτούν σαν υπόδειγμα για να κατασκευαστούν νέα, 

όμοια με αυτά που υπήρχαν, η τελική επεξεργασία και ο 
χρωματισμός με τα κατάλληλα χρώματα. Η τιμή ισχύει 
και στην περίπτωση που η αντικατάσταση γίνει τοπικά 
καθώς επίσης και για γύψινες ροζέτες ή αφαλούς. Η 
μέτρηση γίνεται με το πραγματικό μήκος που τοποθε¬ 
τείται ή τη διάμετρο για στρογγυλά, ή τη μεγαλύτερη 
διαγώνια διάσταση για πολύγωνα ή άλλα σχήματα. 

ΕΞΗΝΤΑ ΔΥΟ ΕΥΡΩ (62 €) 

Άρθρο 40 

Για την επισκευή ενός μέτρου γύψινης ταινίας (μπορ¬ 
ντούρας), ή γωνιάς (λούκι), όπως περιγράψεται στο 
προηγούμενο άρθρο 38. Στην τιμή περιλαμβάνονται 
ανάλογα προσαρμοσμένες, όλες οι δαπάνες που ανα- 
φέρονται στο προηγούμενο άρθρο. Η μέτρηση γίνεται 
όπως ορίζεται στο ίδιο άρθρο τόσο για ταινίες και 
γωνίες όσο κα για ροζέτες ή αφαλούς. 

ΕΙΚΟΣΙ ΕΥΡΩ (20 €) 

Άρθρο 41 

Για την ανακατασκευή ή επισκευή ενός τετραγωνικού 
μέτρου σιδερένιου, χυτοσιδερένιου ή άλλου μεταλλι¬ 
κού στοιχείου, όπως κάγκελα, κουπαστές κλπ., όμοια με 
αυτά που υπήρχαν, χυτά ή σφυρήλατα ή οποιαδήποτε 
πρόσθετη κατεργασία χρειάζεται για την τελική δια¬ 
μόρφωσή τους στο επίπεδο ή στο χώρο, με πρόσθετα 
διακοσμητικά από άλλο μέταλλο (χαλκό, ορείχαλκο 
κλπ.). Στην τιμή περιλαμβάνονται όλες οι δαπάνες για 
να αφαιρεθούν τα κατεστραμμένα στοιχεία, να απο¬ 
μακρυνθούν τα υλικά, εκτός από όσα είναι απαραίτητα 
να φυλαχθούν σαν υπόδειγμα, για να κατασκευαστούν 
τα νέα, ίδια με αυτά που υπήρχαν και γενικά για την 
πλήρη κατασκευή τους, την τελική επεξεργασία και το 
χρωματισμό τους. Η τιμή ισχύει και στην περίπτωση, που 
η αντικατάσταση γίνεται τοπικά και ανεξάρτητα από 
την ολική επιφάνεια που θα αντικατασταθεί και από 
τις επαναλήψεις, που θα γίνουν για το ίδιο στοιχείο. Η 
μέτρηση γίνεται με την επιφάνεια, που έχει το ελάχιστο 
ορθογώνιο παραλληλόγραμμο που περιγράφεται στο 
στοιχείο που κατασκευάσθηκε, ανεξάρτητα από την 
εγκάρσια διαμόρφωσή του. 

ΕΞΗΝΤΑ ΔΥΟ ΕΥΡΩ (62 €) 

Άρθρο 42 

Γ ια την επισκευή ή ανακατασκευή ενός μέτρου τραβη¬ 
χτού επιχρίσματος, για γείσα, παραστάδες, πρέκια, κο¬ 
ρωνίδες, ζώνες, κορνιζώματα με οποιαδήποτε ανάγλυφη 
διαμόρφωση (διατομή), με καμπύλες, ή όχι, με οσοδήπο- 
τε ανάγλυφο βάθος, και ολικό πλάτος, με ευθύγραμμο ή 
καμπύλο άξονα (οδηγό), όμοια με αυτή, που υπήρχε και 
σε οσοδήποτε ύψος από το έδαφος ή το δάπεδο. 

Στην τιμή περιλαμβάνονται όλες οι δαπάνες για να 
αποτυπωθούν με ακρίβεια τα παλιά τραβηχτά, να καθαι- 
ρεθούν, να απομακρυνθούν τα υλικά, να κατασκευασθεί 
ο τύπος (καλούπι), να τοποθετηθούν οι οδηγοί κλπ, η 
εργασία και τα υλικά, η τελική επεξεργασία και ο χρω¬ 
ματισμός με τα κατάλληλα χρώματα και χρωματισμούς, 
έστω και αν δεν είναι ομοιόχρωμοι σε όλο το πλάτος. 
Η τιμή ισχύει και στην περίπτωση που η αντικατάσταση 
γίνεται τοπικά και ανεξάρτητα από τη μορφή και τις 
επαναλήψεις των ανάγλυφων στοιχείων. 

Η μέτρηση γίνεται με το πραγματικό μήκος και η 
αντίστοιχη επιφάνεια δεν αφαιρείται από την επιφάνεια 


πάνω στην οποία κατασκευάζεται, αν η επιφάνεια αυτή 
έχει ανακατασκευαστεί και έχει υπολογιστεί η σχετική 
δαπάνη στον προϋπολογισμό. 

ΕΙΚΟΣΙ ΕΠΤΑ ΕΥΡΩ (27 €) 

Αρθρο 43 

Γ ια την αποξήλωση ενός τετραγωνικού μέτρου ξύλινης 
ψευδοροφής, που η ξυλεία του μπορεί να χρησιμοποιη¬ 
θεί, ολικά ή μερικά, μαζί με τα επενδεδυμένα περιθώρια 
για την ανακατασκευή της, με προσοχή για να δια¬ 
σωθεί η χρήσιμη ξυλεία και ιδιαίτερα για τις σανίδες, 
αρμοκάλυπτρα ή άλλα στοιχεία που έχουν ανάγλυφα ή 
χρωματιστά κοσμήματα, έστω και αν δεν είναι κατάλ¬ 
ληλα για να χρησιμοποιηθούν, αλλά χρειάζονται σαν 
πρότυπα, για να διαμορφωθεί η νέα ψευδοροφή, που 
θα κατασκευαστεί στον ίδιο χώρο όμοια με την παλιά. 
Στην τιμή περιλαμβάνονται ακόμη και οι αυξημένες δα¬ 
πάνες που χρειάζονται για να διασωθούν τα κοσμημένα 
στοιχεία, που προαναφέρθηκαν και να φυλαχτούν με 
ιδιαίτερη προσοχή. Η μέτρηση γίνεται με την πραγ¬ 
ματική επιφάνεια που αποξηλώνεται σε κατακόρυφη 
προβολή σε οριζόντιο επίπεδο, χωρίς να προσμετρώνται 
τα περιθώρια κλπ. 

ΔΩΔΕΚΑ ΕΥΡΩ (12 €) 

Αρθρο 44 

Για την ανακατασκευή ενός τετραγωνικού μέτρου ξύ¬ 
λινης ψευδοροφής μαζί με τα περιθώρια, με οποιοδήπο- 
τε σε κάτοψη, σχήμα και διαστάσεις ανεξάρτητα από το 
ύψος (κρέμαση) και τη μορφή (θολωτή, με φατνώματα, 
αφαλούς κλπ.) εκτός των περιθωρίων και για επισκευή 
και συμπλήρωση της σχάρας στην οποία στηρίζεται, αν 
χρειάζεται, με ξυλεία, που προέρχεται από την οροφή, 
που υπήρχε στον ίδιο χώρο, και συμπλήρωση με νέα 
ξυλεία, όμοια με την παλιά και με την ίδια ανάγλυφη 
και χρωματιστή διακόσμηση κλπ. Στην τιμή περιλαμβά¬ 
νονται, όλες οι δαπάνες για την πλήρη ανακατασκευή 
της ψευδοροφής καθώς και η εξειδικευμένη εργασία 
και τα υλικά, που χρειάζονται για τη διακόσμηση, ανά¬ 
γλυφη και χρωματιστή ή άλλη. Η μέτρηση γίνεται όπως 
προβλέπεται στο προηγούμενο άρθρο. 

ΔΕΚΑ ΕΠΤΑ ΕΥΡΩ (17 €) 

Αρθρο 45 

Γ ια την αποξήλωση ενός τετραγωνικού μέτρου κου¬ 
φώματος, ανεξάρτητα από το είδος, το σχήμα και τον 
τρόπο κατασκευής του (ξύλινα, σιδερένια, με ή χωρίς 
εξώφυλλα, φεγγίτη κλπ.). 

α) Χωρίς προσοχή, όταν τα υλικά δεν μπορούν να 
ξαναχρησιμοποιηθούν. 

ΕΝΝΕΑ ΕΥΡΩ (9 €) 

β) Με προσοχή, όταν τα υλικά μπορεί να ξαναχρησι- 
μοποιηθούν. Η τιμή ισχύει ανεξάρτητα από το ποσοστό 
των χρησίμων υλικών, στο σύνολό τους. 

ΔΕΚΑ ΕΞΙ ΕΥΡΩ (16 €) 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 

